
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                 ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 19ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 177/2024
Στην Λευκάδα σήμερα  στις 14 του μηνός Μαϊου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 9670/10.5.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε πριν την συζήτηση του 2ου θέματος Ε.Η.Δ. 

Η κα Μαργέλη Μαρία, αναπληρωματικό μέλος της Δ.Ε., αναπληρώνει, το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

Τέθηκαν για συζήτηση πέντε (5) θέματα Εκτός Ημερήσιας Διάταξης.

ΘΕΜΑ 3ο Εκτός Ημερήσιας Διάταξης: Απόφαση Δ.Ε. για έγκριση  μετακίνησης αιρετών εκτός έδρας για εκτέλεση υπηρεσίας.
Εισηγητής: Γεράσιμος Αρματάς, Αντιδήμαρχος
Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα για έγκριση  μετακίνησης αιρετών εκτός έδρας για εκτέλεση υπηρεσίας.
Η Δ.Ε. αφού έλαβε υπόψη της

· την ανωτέρω εισήγηση,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για έγκριση  μετακίνησης αιρετών εκτός έδρας για εκτέλεση υπηρεσίας.
Στη συνέχεια ο λόγος δόθηκε στον Αντιδήμαρχο κ. Γεράσιμο Αρματά, ο οποίος εισηγούμενος το θέμα, έθεσε υπόψη των μελών της Επιτροπής τα εξής:
«Σύμφωνα με τις διατάξεις του άρθρου 74Α παρ.1 ν.3852/10, όπως προστέθηκε από το άρθρο 9 του ν.5056/23 άρθρο 26 παρ.1 ν.5056/23 (ΥΠ.ΕΣ. εγκ.1237/94548/06.11.2023) η Δ.Ε.  αποφασίζει για:

« i. Τη μετακίνηση και την έγκριση της αποζημίωσης των δαπανών μετακίνησης του δημάρχου, των αντιδημάρχων και των δημοτικών συμβούλων, εκτός της έδρας του δήμου για εκτέλεση υπηρεσίας. 

Σε κατεπείγουσες περιπτώσεις επιτρέπεται να μετακινηθεί εκτός έδρας ο δήμαρχος, αντιδήμαρχος ή μέλος του δημοτικού συμβουλίου χωρίς προηγούμενη απόφαση της δημοτικής επιτροπής.

Στις περιπτώσεις αυτές, η επιτροπή αποφασίζει στην αμέσως επόμενη συνεδρίασή της, αν η μετακίνηση ήταν επιβεβλημένη ή όχι.»

Ο Δήμαρχος Δρ. Ξενοφώντας Βεργίνης: 

1) μετακινήθηκε στην Κόρινθο στις 11 Μαΐου 2024 προκειμένου να λάβει μέρος στο Φεστιβάλ καθώς και στην επίσημη έναρξη των εργασιών στις 11 Μαΐου 2024, για την Ίδρυση Δικτύου Πόλεων Αποικιών Κορίνθου «Κόρινθος, Μητρόπολη και Αποικίες»  στο πλαίσιο του 2ου Διεθνούς Νεανικού Φεστιβάλ Αρχαίου Δράματος Κορίνθου.

Ημερομηνία έναρξης εργασιών:  11/05/2024 και λήξης εργασιών 12/05/2024. 

Ημέρες εκτός έδρας: 2.

Για την ανωτέρω μετακίνηση του χρησιμοποίησε το υπ' αριθμ. κυκλ. ΒΚΟ 1737 Ι.Χ αυτοκίνητο.

Επειδή η τελευταία  τακτική συνεδρίαση της Δ.Ε. πραγματοποιήθηκε 08-05-2024  και   η μετακίνηση του Δημάρχου προέκυψε μετά την συνεδρίαση, θα πρέπει λοιπόν η Δημοτική Επιτροπή να αποφασίσει στην παρούσα συνεδρίαση της, αν η ανωτέρω μετακίνηση του Δημάρχου ήταν επιβεβλημένη ή όχι σύμφωνα με τις ανωτέρω δ/ξεις.

2) θα μετακινηθεί στην Αθήνα :

Α1) Την Τετάρτη  22 Μαΐου 2024 στην Αθήνα προκειμένου να συμμετάσχει την ίδια ημέρα σε εκδήλωση που θα πραγματοποιηθεί στο Μουσείο Μπενάκη Ελληνικού Πολιτισμού στο πλαίσιο εορτασμού της Παγκόσμιας Ημέρας Μουσείων με τιμώμενο φορέα το Μουσείο Σικελιανού, ύστερα από την υπ’ αριθμ.  πρωτ. 7818/15-04-2024  πρόσκληση του Μουσείου Μπενάκη.

Α2) Την Πέμπτη 23 Μαΐου 2024 για να συμμετάσχει στην εκδήλωση  με αφορμή την Εθνική Ημέρα της Δημοκρατίας της Αργεντινής και την 150η επέτειο της επίσημης ίδρυσης των διπλωματικών σχέσεων μεταξύ Αργεντινής και Ελλάδας, στη Λέσχη Αξιωματικών Ελληνικών Ενόπλων Δυνάμεων από 7:00μ.μ έως τις 9:00μ.μ. ύστερα από την υπ’ αρίθμ. πρωτ: 9759/13-05-2024,  πρόσκλησης του Πρέσβη. 

Α3) Θα μετακινηθεί το Σάββατο 25 Μαΐου και ώρα 12:00 στο Λουτράκι προκειμένου να συμμετάσχει στην Τελετή  Έναρξης των Πανελλήνιων Αγώνων Special Olympics «Λουτράκι  2024»   που θα πραγματοποιηθεί στο Ypanema Seaside στη Λιμνοθάλασσα Ηραίου, ύστερα από την υπ’ αριθμ. πρωτ. 9746/13-05-24, πρόσκληση του Υπ. Παιδείας Θρησκευμάτων και Αθλητισμού.

Ημερομηνία αναχώρησης: 22 Μαΐου 2024 και ημερομηνία επιστροφής 25 Μαΐου  2024.

Ημερομηνία έναρξης εργασιών:  22/05/2024 και λήξης εργασιών 25/05/2024. 

Ημέρες εκτός έδρας: 4.

Για την μετακίνηση του στην Αθήνα  θα χρησιμοποιήσει το υπ' αριθμ. κυκλ. ΒΚΟ1737 Ι.Χ αυτοκίνητο.

Εισηγούμαι

Την έγκριση των ανωτέρω μετακινήσεων του Δημάρχου Δρ. Ξενοφώντος Βεργίνη. 
Οι δαπάνες των ανωτέρω μετακινήσεων θα βαρύνουν τον  Κ.Α.Ε. 00-6421 «Οδοιπορικά έξοδα και αποζημίωση μετακινούμενων αιρετών» του πρ/σμού του Δήμου, έτους  2024 σύμφωνα με την υπ΄ αριθμ. πρωτ.6639/05-01-2024 απόφαση Ανάληψης Υποχρέωσης  με ΑΔΑ: 940ΕΩΛΙ-ΒΓ2 που αφορά την δαπάνη οδοιπορικών εξόδων και αποζημίωση μετακινούμενων αιρετών.»
Ακολούθησε συζήτηση και ερωτήσεις των μελών της Επιτροπής.

Στη συνέχεια ο Δήμαρχος Δρ. Ξενοφών Ν. Βεργίνης, Πρόεδρος της Δ.Ε. ενημέρωσε περαιτέρω για τις ανωτέρω μετακινήσεις και δήλωσε ότι δεν επιθυμεί αποζημίωση για τις μετακινήσεις με αυξ. αριθμό Α2 και Α3.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

Την έγκριση των ανωτέρω μετακινήσεων του Δημάρχου Δρ. Ξενοφώντος Βεργίνη. 
Οι δαπάνες των ανωτέρω μετακινήσεων θα βαρύνουν τον  Κ.Α.Ε. 00-6421 «Οδοιπορικά έξοδα και αποζημίωση μετακινούμενων αιρετών» του πρ/σμού του Δήμου, έτους  2024 σύμφωνα με την υπ΄ αριθμ. πρωτ.6639/05-01-2024 απόφαση Ανάληψης Υποχρέωσης  με ΑΔΑ: 940ΕΩΛΙ-ΒΓ2 που αφορά την δαπάνη οδοιπορικών εξόδων και αποζημίωση μετακινούμενων αιρετών.

Η απόφαση αυτή πήρε αύξοντα αριθμό: 177/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ

